**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**KOLEGIJ GRADONAČELNICE**

**KLASA: 023-07/25-01/**

**URBROJ:2170-6-50-6-1**

**Delnice, 14 . siječnja 2024.**

**B I L J E Š K A**

**sa 1. sjednice Kolegija gradonačelnice**

**održane 14. siječnja 2025. godine u Velikoj vijećnici Grada Delnica**

**s početkom u 10,00 sati**

**Prisutni:** gradonačelnica Katarina Mihelčić, ravnateljica Gradske knjižnice Janet Majnarich, Indira Rački Joskić, zapovjednik JVP Delnice, Dražen Rački, novinarka i voditeljica Radija Gorski kotar, Danijela Mihelčić, ravnateljica Dječjeg vrtića „Hlojkica“ Delnice, Karmela Rački, referent za komunalni otpad u Komunalac d.o.o, Anton Pleše, tehnički rukovoditelj tvrtke Komunalac za vodoopskrbu i odvodnju d.o.o., Johan Klarić, direktorica KTD „Risnjak-Delnice“ d.o.o., Manuela Puž Polić, pročelnik Upravnog odjela gradske uprave za lokalnu samoupravu, društvene djelatnosti i opće poslove, Tomislav Mrle, v.d. pročelnice Upravnog odjela gradske uprave za komunalni sustav, imovinu, promet i zaštitu okoliša, Goranka Kajfeš i tajnica gradonačelnice Marija Crnić Grgurić.

Zbog bolovanja s kolegija je izostao pročelnik Upravnog odjela gradske uprave za financije i projekte, Đulio Jusufi.

Svoj nedolazak na sastanak nisu opravdali direktor GSC-a Delnice, Ivan Stojanović i direktor Turističke zajednice Gorskog kotara, Petar Hrg.

Na početku sjednice Gradonačelnica zahvaljuje svima na odazivu na sjednicu prvog po redu

Kolegija u ovoj godini na kojem ćemo čuti izvješća o stanju u našem sustavu i ustanovama

koje financiramo, proračunskim korisnicima te tvrtkama u kojima imamo vlasništvo i udjele

odnosno očekuje se da znamo što se u njima događa i na koji način oni funkcioniraju.

**Pročelnik Upravnog odjela gradske uprave za lokalnu samoupravu, društvene djelatnosti i opće poslove, Tomislav Mrle**

- završen je Advent, rješavaju se Ugovori, prijava Zamp-u, obrada troškova i svega što uz to ide

- skupljaju se podatci vezano uz umirovljenike za isplatu božićnica kako bi se isplate riješile do kraja mjeseca

- rješavanje Ugovora o financiranjima za 2025. godinu

- priprema natječaja o financiranju javnih potreba za 2025. godinu

- izvješća predmeta u 2024. godini za uredsko poslovanje

- izrada plana savjetovanja sa zainteresiranom javnošću za 2025. godinu

- ispunjavanje upisnika o pristiglim zahtjevima za pravo na pristup informacijama što se redovito radi svake godine

- priprema zaposlenika za osposobljavanje zaštite na radu za sve zaposlenike

- radi se na organizaciji za provedbu obilježavanja 1100. godina Hrvatskog kraljevstva, znanstveno-stručnog skupa profesora Pravnog fakultet koji će se održati 15. siječnja 2025. i 24. travnja 2025. godine

- završetak aktivnosti vezanih uz prodaju zemljišta za koje je natječaj bio krajem 11. mjeseca 2024. godine, Ugovori su izrađeni i ovjereni i sada dolaze uplate sredstava i tabularne izjave za dvije nekretnine, ide izrada kupoprodajnih Ugovora

- aktivnosti vezane za imovinsko-pravne poslove vezano za zahtjeve za kupnju, nakon dobivanja odobrenja od komunalnog odjela ide nalog za izradu procjene

- aktivnosti vezane za javne ustanove, za njihove potrebe

**Goranka Kajfeš -V.d. pročelnice Upravnog odjela gradske uprave za komunalni sustav, imovinu, promet i zaštitu okoliša**

- poslovi oko izrade lll. izmjena i dopuna PPU-a

- kontinuirano se vrše rješenja i pišu rješenja za komunalni doprinos

- u tijeku je priprema izvješća o izvršenju okvirnog sporazuma za održavanje nerazvrstanih cesta

- u tijeku su i pripremni poslovi oko izrade gis programa

- Priprema plana javne nabave

- pripremama poslova javne nabave za odražavanje nerazvrstanih cesta, uređenje prostorija Goranski risovi, opskrbe el. energijom

- priprema novih godišnjih ugovora za zimsku službu

- poslovi vezani za popis imovine

- redovne koordinacije za vrtić

- održavanje ulica Ograja i Kralja Zvonimira

- poslovi u pripremi koji se odnose na pomoćni objekt staru šumarsku-pomoćnu građevinu i priprema projekta za parking oko dječjeg vrtića „Hlojkica“ u Delnicama

- proučavanje predmeta kamenolom Ciganska Dražica

- revidiranje troškovnika za Zrinsku ulicu

- revidiranje troškovnika za Dom u Brodu na Kupi

- revidiranje troškovnika za Lednu dvoranu i klizalište u Delnicama

- ugradnja uspornika i izrada suglasnosti na projekat, započeti radovi u S.S Kranjčevića

- u tijeku je natječaj za izradu projekta, troškovnika te suglasnosti za Radara i pametnih pješačkih prijelaza

- izvršene i izdane suglasnosti na razne geodetske elaborate fizičkih osoba kao i naših

- za Adrenalinski park je tijekom prosinca dopremljena sva oprema, a uspostavom boljeg vremena započeti će nastavak pripremnih zemljanih radova

- dobili smo Prometne elaborate za parkiralište u ulici Ograja te za uvođenje jednosmjernog pravca u Školskoj ulici kao i Kamenite ulice kod dječjeg vrtića

- tijekom prosinca izvršeno čišćenje slivnika i upojnih bunara

- priprema izvješća za Zimsku službu koja se redovno dostavljaju prema HR Cestama

- kontinuirano održavanje javne rasvjete - prijave kvarova, kontrola izvršenja

- redovito se izdaju suglasnosti za Rune, plinovod, zatvaranje cesta, izvođenje radova i odvijanje manifestacija

- izrađen Ugovor za kontrolu kvalitete zraka koju vršimo preko Zavoda za javno zdravstvo PGŽ i laboratorija Ekonerg iz Zagreba

- izrađeni su i pripremljeni svi Ugovori za KTD za 2025. godinu za javne i zelene površine te Ugovori koji ističu vezano za poslovne prostore i stanove

- kontinuirano se vrši i dostavlja tjedno i mjesečno izvješće vodne naknade te kontrola svih računa komunalnog poduzeća

**Ravnateljica Dječjeg vrtića „Hlojkica“ Delnice, Karmela Rački**

- 25.listopada u suradnji sa GSC,OŠ I.G.KOVAČIĆ DELNICE,GRADOM održan je prvi Sportski susret dječjih vrtića Gorskog kotara gdje su se odazvali svi vrtići G. Kotara i bilo je preko 100 djece koja su ispunila školsku dvoranu

- danas smo pozvani na međunarodnu konferenciju u Rijeci gdje se razgovara o pokretu u neposrednom obrazovnom radu, o biološkim varijacijama u djetinjstvu tako da ćemo se odazvati i tom susretu

-5.studeni 2024.:predstava u suradnji sa Kotar teatrom

-7.studeni 2024. :246.rođendan GK uz mnoštvo prigodnih aktivnosti

-14.studeni 2024: sudjelovali smo na konferenciji Zdravi grad

-25.studeni 2024.:posjet DV-u ČAVLIĆ na Čavlima zajedno s Gradonačelnicom te razgovor o dogradnji dječjeg vrtića „Hlojkica“ Delnice

-20.studeni 2024.:posjet riječkog nadbiskupa Mate Uzinića koji je svojim prisustvom u blagdanskom vremenu razveselio svih u Dječjem vrtiću

-20.studenog 2024. :online predavanje u organizaciji DV Buba Mara iz Čabra na temu *Suradnja sa roditeljima*

-1.prosinca 2024.:kolegice Lucija, Claudia, Martina Mihelčić i ja sudjelovale smo na adventskoj radionici

-9.prosinca 2024.:zadnja od ukupno 11 radionica prve generacije polaznika Programa *Rastimo zajedno.* Svaki ponedjeljak tijekom tri mjeseca „rasli smo zajedno“ pod stručnim vodstvom Stručne suradnice pedag. Lucije Matek i odgojiteljice Darije Kus

-12.prosinca 2024.:Kastav-radionica za ravnatelje PGŽ na temu *Otvorena i uspješna komunikacija*

-13.prosinca 2024. :na poziv Gradonačelnice tradicionalno kićenje jelke u holu Grada

-13.prosinca 2024.:humanitarna akcija u organizaciji Kluba mladih Crvenoga križa Delnice (donacija čokolada za akciju „ Ubaci čokoladu pruži nadu“)

-17.prosinac:tradicionalni posjete domu za starije osobe Vila Vinka (skupina Bubamarci- održali smo generalnu probu za Božićni koncert, susret s njihove strane bio je vrlo emotivan i pitali su kada ćemo opet doći)

-19.prosinac:sudjelovanje na Božićnom koncertu u Radničkom domu

-18.prosinac: humanitarna akcija u suradnji sa župom Delnice *Košara bratske ljubavi, dostavljeno u Crkvu*

-20.prosinca:sudjelovanje na otvorenju jaslica u organizaciji Hrvatskih šuma Delnice (sudjelovanje i prigodni koncert)

- sudjelovanje na Koordinacijama ponedjeljkom vezano za dogradnju Dječjeg vrtića „Hlojkica“ Delnice

- tekući i računovodstveni poslovi

- kroz 9 mj. i 10 mj. praćenje prilagodbe djece koja su ove pedagoške godine upisana u vrtić

- sudjelovanje na roditeljskim sastancima odgojnih skupina i Odgajateljskom vijeću

- praćenje i evidentiranje procijepljenosti djece po kalendaru cijepljenja

Praćenje evidencije pobola djece

-vođenje HACCAP dokumentacije s cijelim HACCAP timom te suradnja sa NZJZ PGŽ uz pridržavanje svih higijenskih mjera rada

- provjera HACCAP dokumentacije i edukacija osoblja (“Higijenski minimum) i mene od strane NZJZ

- 30.09.2024 sastanak u NZJZ u Rijeci kako bi unaprijedili prehranu u vrtiću osvrnuvši se na rezultate uzorkovanih jela kroz protekli period

- 23.09.2024. zdravstvena voditeljica sudjelovala na “Europskom danu oralnog zdravlja” u Rijeci (D.V. More) i po prvi puta djeci otvorili oralne kartone pa imamo uvid u oralno zdravlje naših korisnika

- edukacija odgojnih skupina o oralnom zdravlju kroz film “Kako Pero čuva zdravlje zuba”, interaktivno sudjelovanje i izradu plakata

- kroz 10 mj. provedena antropometrijska mjerenja. Nakon dobivenih rezultata program za mjerenje kroz program Antro plus, suradnja i savjetovanje roditelja djece koja imaju bilo kakvo odstupanje ili problem u prehrani(pothranjenost ili pretilost djeteta)

- suradnja sa Crvenim križem Delnice u sklopu projekta “Sigurnije škole i vrtići” – pružanje prve pomoći, posjetili nas njihovi djelatnici sa maskotom“Medo Jurica” koji je obišao sve odgojne skupine. U sklopu istog projekta edukacija odgojnih skupina o brojevima hitnih službi.

- 17.10.2024 sudjelovanje na “Područnom aktivu društava medicinskih sestara u vrtiću PGŽ i IŽ” (D. V. Bakar-Hreljin)

- redovita suradnja sa pedijatrom i epidemiološkom službom

- suradnja sa sanitarnom inspekcijom u svezi higijensko sanitarnog nadzora

- unapređivanje zdravlja djeteta (boravci na svježem zraku, vježbe I kretanja, dovoljno konzumiranje tekućine)

- edukacija prema predavanjima HKMS (“Intervencije medicinske sestre u prevenciji nasilja nad djecom i njihovo zbrinjavanje”) i ostale edukacije (“Priprema djeteta za (nove) situacije”, “ Pedagoška perspektiva u radu za zdravstvene voditeljice” )

- nadopuna prve pomoći (suradnja s Crvenim križem Delnice)

- zahvaljujem se i Radiju Gorski kotar jer sve naše aktivnosti uvijek su medijski popraćene

**Direktorica KTD „Risnjak – Delnice“ d.o.o. , Manuela Puž Polić**

- prošlo je dva i pol mjeseca otkako sam na čelu KTD, susrela sam se s mnogim različitim aktivnostima i problemima u kojima se društvo nalazi

- prvi dio koji je bio se odnosi na Advent koji je završio i na sanjkališni dio koji je trajao nepunih 5 dana

- sada su aktivnosti vezane za potpisivanje i isplatu Ugovora sa svima koji su sudjelovali i obavljali navedene djelatnosti

- u tijeku je sastavljanje Ugovora o ponovnom zakupu poslovnih prostora kojima upravljamo, radi se o Skijaškom savezu, Autoklub, Srednja škola, odnosno Ugovorima o korištenju prostora Radničkog doma čiji prostor koriste KUD Delnice i Limena glazba

- tijekom ova dva mjeseca preselili smo djelatnice računovodstva iz prostora u Supilovoj ulici gdje su do sada radile u sjedište KTD tako da je i tu bilo mnogo aktivnosti, od uređenja prostora do pripremanja informacijskog sustava

- zatražili smo optički kabel, optičku mrežu jer je bila preslaba obzirom na pojačane aktivnosti koje imamo

- u tijeku prosinca 2024. godine proveden je natječaj za iznajmljivanje disko kluba podrumskom dijelu Radničkog doma te se u narednim tjednima očekuje potpisivanje Ugovora sa potencijalnim potpisnikom, radi se o trgovačkom društvu „ Breza“ iz Ravne Gore, čovjek je zainteresiran i navodno želi potpisati Ugovor, vidjeti ćemo kada, ali tijekom ovih narednih tjedana

- proveden natječaj za tjelesnu zaštitu osoba i imovine u zgradi Grada Delnice jer nije postojala ugovorna obveza i od sutra 15. siječnja 2025. godine stupa na novu dužnost zaštitarskih usluga trgovačko društvo Storm Security d.o.o.

- obzirom da smo mi na nekoliko desetaka adresa poslali ovaj natječaj, javila su se tri ponuđača i odabran je taj najpovoljniji

- najveći problem imamo sa dimnjačarskom službom, do 30. siječnja 2024. godine u radnom odnosu imali smo jednog dimnjačara koji je zadovoljavao sve uvjete i naučio ljude da izlaze svakodnevno na poziv , a otkako je on napustio društvo imamo ugovornu obvezu sa obrtom Negro iz Vrbovskog koji obavljaju usluge čišćenja dimnjaka, no na žalost svakodnevno primamo kritike, pokude na njihove usluge jer to nije zadovoljavajuće

- u nekoliko navrata sam već razgovarala s Gradonačelnicom da pokuša riješiti taj problem, jer mi stvarno nemamo onoga tko će nam čistiti i nismo zadovoljni s uslugama, a odgovorni smo za njih

- jučer se desio navodno neki požar na dimnjaku, a nije imao tko doći, ljudi nam vraćaju račune jer nisu zadovoljni sa uslugom čišćenja i to je najveći problem koji stvarno Vas molim da probate riješiti jer već godinu dana traje ta agonija i to je više nepodnošljivo bez obzira što je natječaj bio raspisan četiri puta, sada nije otvoren jer smo prema zadnjim komunikacijama rekli ste da ćete na drugi način riješiti problem jer to nema smisla više nikako, nema ni kapaciteta niti ljudi a odgovornost postoji, molim Vas suradnju da pokušamo to riješiti jer je neodrživo

- u tijeku je otvoren natječaj za komunalne radnike, a planiram raspisati i natječaj za voditelja računovodstva, ovaj tjedan ići će natječaj koji će biti na web stranicama Grada Delnice, stranicama KTD Risnjak i na Zavodu za zapošljavanje

- obećano je do kraja ovog tjedna da će vozilo KTD Risnjak koje je u kvaru biti popravljeno, rečeno je u petak

- danas je kod nas serviser za grijanje i popravlja kvar te se nadamo da će danas biti riješeno jer smo od prošlog četvrtka bez grijanja

- rješavaju se druge tekuće svakodnevne aktivnosti

**Zapovjednik JVP Delnice, Dražen Rački**

- što se tiče intervencija prošle godine imali smo 110 intervencija, od toga 40 intervencija gašenja požara , 59 tehničkih intervencija, 11 ostalo (vatrodojava i prijevoz vode),

Detaljnije:

- 14 gašenja požara dimnjaka,

- 7 gašenja požara stambenog objekta,

- 1 gašenje poslovni prostor,

- 4 gašenja požara prometnog sredstva,

- 13 gašenje požara otvorenog prostora,

- 5 otvaranja stana,

- 8 spašavanja,

- 16 uklanjanje nestabilnih dijelova objekta

- 13 uklanjanje prepreka,

- 3 ispumpavanja,

- 7 intervencija u prometu(saobračajke)

- 4 pranja prometnice,

- 3 zatvaranje plina,

-požare koje treba spomenuti su 2 požara stambenog objekta u 12 mjesecu u Delnicama (Amerikanska 20 vl. Paunovski Aleksandar i Bana J. Jelačića 43- vl. Zaborac),

- ove godine do danas imali smo 6 intervencija o toga 5 požara dimnjaka i jedno ispumpavanje

-osim redovnih aktivnosti koje odrađujemo po tjednom i mjesečnom rasporedu teorijske nastave i praktičnih vježbi;

- razni sitni popravci vozila i armatura,

- punjenje boca izo. aparata,

- ličilački radovi u prostoriji DVD-a,

- izmjena rezervoara za gorivo te auspuha na vozilu DE-2, (auto-cisterni)

- auto-platforma na popravku u servisu Palfinger na Kukuljanovu, na jednom sklopu propušta hidraulično ulje,

- još prošle godine sudjelovali smo na noćnim vježbama HAC-a, (2 vježbe),

- odradili smo uspješno dvije civilne viježbe u Delnicama sa civilnim snagama

- sudjelovali smo na Županijskoj vježbi civilne zaštite 12.10.2024.godine u Šapjanama, -gašenje otvorenog prostora,

Problemi:

- sa DVD Brod na Kupi obavljen je sastanak 30.12.2024. godine. Objasnilo im se neke stvari i oni su svjesni toga, dogovorili smo se da bi sljedeći sastanak bio 23.01.2025. godine zajedno sa Dariom Gaušom, vatrogasnim zapovjednikom koji je voljan pomoći da se motivira ljude i pomogne im se i da ih se obuči, jer problem je stručni ispit, on bi organizirao nastavu da im se njih četvorici ili petorici omogući obrazovanje, htio bi pomoći, jer nije jednostavno jednom dvd-cu položiti taj ispit

- pitanje što se JVP Delnice tiče je da li da se krene sa raspisivanjem Natječaja za 1 vatrogasca?

-povećala se cijena usluga čišćenja, stara cijena bila je 85,00 €, nova cijena 127,52 €, to su novci Grada i moramo to spomenuti

-danas na zamolbu gospodina Kneževića pokušaj ispiranja spomenika i tlakavaca ispred spomen ploče kralja Tomislava, problem su niske temperature pa će teško biti skinuti masni sloj

**Novinarka i voditeljica Radija Gorski kotar, Danijela Mihelčić**

-PGŽ u prosincu je raspisala natječaj za sufinanciranje elektroničkih medija, prijavili smo se, čekamo rezultate

- svaki mjesec rade se pravdanja prema PGŽ vezano uz sufinanciranje elektroničkih medija za 2024.

-U petak je završen natječaj AEM za sufinanciranje rada lokalnih radija, prijava je poslana, rezultati će biti za 30 dana

-Tijekom prosinca održana je Skupština RGK, usvojen je financijski i plan rada za 2025. godinu

-Do 10. siječnja trebalo je odraditi programsko pravdanje prema AEM, u tijeku je financijsko, također šalju se izvješća prema JLS vezana uz pravdanje dotacija

-U prosincu je završen projekt RGK Tehničko-tehnološke obnove RGK vrijedan 125 000 eura i za koji je PGŽ dala 100 000, 00 eura, a osnivači 25 000 eura za PDV

- Stare odašiljače zamijenili smo novima, postavili dva nova odašiljača u Tršće i Vrbovsko, za Vrbovsko se čeka koncesija

- U tijeku je postupak međunarodnog usklađivanja frekvencije i dok se to ne završi HAKOM ne može dati frekvenciju. Kad HAKOM dodijeli frekvenciju AEM(Agencija za elektroničke medije) dodjeljuje koncesiju

- U sklopu projekta nabavljena je nova informatička oprema i arhivski ormari.

- Aktivno smo se uključili u humanitarnu akciju sakupljanja sredstava za protezu Alberta Karlovića, odradili gostovanje u programu, snimili jingle, napravili prilog za Dnevnik i FB, kako kaže predsjednik HVIDR-e koji je inicirao sakupljanje sredstava, upravo zahvaljujući RGK, sredstva su prikupljena u rekordnom roku tako da je akcija trajala svega par dana

-Vrijednost akcije prepoznala je i Hrvatska udruga radijskih nakladnika koja nam je na Danima HURIN-a održanim u Svetom Martinu na Muri u listopadu dodijelila nagradu Zlatni mikrofon za najbolju humanitarnu akciju

- Također, primili smo i priznanje za 55 godina rada

**Direktorica Gradske knjižnice Janet Majnarić, Indira Rački Joskić**

Knjižnica radi u šestodnevnom radom tjednu:

- PON., SRI. i PET. 7,30 – 19 sati,

- UTO. i ČET. 7,30-15 sati i

- SUBOTOM 9-12 sati

- Osim svakodnevnog rada s korisnicima na pultu, nabave knjiga i uvođenja novih knjiga u fond, rad na zaštiti građe i kontakti s korisnicima glede zakašnjelih dugovanja (povrata knjiga), održavaju se redoviti tjedni programi: ponedjeljkom kreativna r.za predškolce,

srijedom pričaonica priča za predškolce i petkom *Učilica* za prvašiće;

- Priprema književnih promocija – pon, 20.1. u 18 sati – Delnice nekad i sad (autora Igora Pleše i Borka Pleše)

-izložba fotografija i starih uporabnih predmeta

-etno-zbirke Milana Majnarića

-dolazi nam Andrej Zbašnik s promocijom i drugi zainteresirani

-krenuti ćemo s Dodirom riječi (čekamo rezultate s natječaja da vidimo kojim ćemo financijskim sredstvima raspolagati)

-U pripremi je financijsko izvješće

-Izvješće o radu

-Izvješća na razini matične županijske službe i Nacionalne i sveučilišne knjižnice

-Izvješće o pristupu informacijama

Godišnji plan i program

Novi projekt knjižnice od prošle godine je digitalizacija radi dostupnosti, pristupačnosti i dugoročnog očuvanja kulturne baštine

(stotinjak starih razglednica je digitalizirano i dostupne su na portalu Zavičajna digitalna knjižnica Primorsko-goranske županije i na portalu E-KULTURA, digitalizacija kulturne baštine) – to je bila prva faza, ove godine nastavak projekta – istoga, sve u cilju očuvanja i daljnje izgradnje ZAVIČAJNE ZBIRKE

- kolegica direktorica KTD Risnjak spomenula je dimnjačarsku službu, ja bih tražila sastanak sa tri teme koji nije hitan, ne mora biti ovaj mjesec na temu dimnjačara; otkada je bivši dimnjačar otišao imamo problem sa čišćenjem dimovodne cijevi peć-dimnjak

- održavanje objekta u smislu stanja građevine, moram sa Vama gradonačelnice razgovarati da kažem kakvo je stanje

- dobiti ćemo nove cijene usluga čišćenja i održavanja, te knjigovodstvo, novci su od osnivača i o tome je potrebno obaviti razgovor

- po navedenim temama molim vas da na sastanku nazoče direktorica KTD „Risnjak“ Manuela Puž Polić, Gradonačelnica, pročelnica Goranka Kajfeš ili Viktoria Kauzlarić i ja osobno

**Referent za komunalni otpad u Komunalac d.o.o, Anton Pleše**

- naše djelatnosti preuzimanja miješanog komunalnog otpada za sada teku bez većih poteškoća uz manje zastoje zbog tehničkih poteškoća ili vremenskih uvjeta koji prekida neometani rad

- trenutačno reciklažno dvorište na Sović Lazu radi nešto slabijim intenzitetom

- u reciklažnom dvorištu Metis trenutno je manji problem sa odvozom i predajom odvojivih vrsta otpada obzirom da je njihovo prepuno skladište, dosta otpada je u Sović Lazu

- za 2025. godinu u planu je nabava novog vozila obzirom da su nam vozila jedno 2016., drugo 2017. godište, bio je natječaj i nadamo se da ćemo do kraja 2025. godine imati novo vozilo za preuzimanje komunalnog otpada

- u planu je nabavka preše za preradu papira i plastike

- nadamo se da ćemo u ovoj godini uspjeti osigurati prostor za preuzimanje povratne ambalaže

- započeti sanaciju odlagališta i započeti početak radova budući da 21. svibnja 2025. godine ističe građevinska dozvola

- GSC nas je za klizalište zatražio spremnik komunalnog otpada pa nas zanima da li bismo mogli dobiti daljinski od stupića kako bismo mogli doći do klizališta preuzeti otpad

- krajem 9. mjeseca ove godine ističu lokacijske dozvole za spremnike za odvajanje otpada i miču se sa većine lokacija obzirom da nije zaživjelo među ljudima

- u najavi je raspisivanje javnog pri Fondu za zaštitu okoliša za nabavku opreme za odvojenu predaju otpada, u planu nam je korisnicima poslati još jedan iskaz interesa za popunjavanje spremnika za pojedinačno odvajanje otpada

- pitanje vezano za Izmjene i dopune odluke o odvajanju komunalnog otpada, poslali smo prijedlog

- dobili smo zamolbu za postavljanje rampe i postavke kamera na cesti za Sović Laz odmah na ulazu (Komunalac će poslati zahtjev Hrvatskim šumama da daju suglasnost a Hrvatske šume Gradu)

**Tehnički rukovoditelj tvrtke Komunalac za vodoopskrbu i odvodnju d.o.o., Johan Klarić**

- dobili smo od Georada upit za dostavu podataka o procjeni ugroženosti, radimo trenutno novu grafiku pa nisam htio to slati dok ne ažuriramo sve podatke

- realizacija investicijskih stvari možemo reći da je zadovoljavajuća, opstale su zbog lošijeg vremena manje stvari za odraditi i to će se odraditi u ovoj

- pripojenje uslužnom području VIK oduzelo nam je mnogo vremena, do kraja siječnja Komunalac vodoopskrba i odvodnja d.o.o. Delnice prestati će postojati, ostati će samo kao podružnica

- više ništa neće biti isto , no nadamo se da promjene neće osjetiti naši korisnici i da će usluga ostati ista

- što se uplatnica tiče i dalje je sve isto, i dalje ih korisnici plaćaju Komunalcu vodoopskrba i odvodnja d.o.o. Delnice, kroz razdoblje od 2. godine će se te stvari promijeniti

- u zimskom razdoblju se ne izvode priključci pa trenutno nema tih aktivnosti

- što se tiče novoizgrađene kanalizacije u naselju Lučice i u Delnicama, ljudi se za priključenje javljaju, ali vrlo je slab interes te ćemo u drugom kvartalu poslati dodatne obavijesti i opomene ljudima koji nisu predali zahtjeve za priključenje

- spajanje oborinskih voda na sustav javne odvodnje, klasični je problem kod većih količina oborina, ukoliko su ekstremne kao što su zadnjih godina, pojavljuje se konstantno problem na uređaju, imamo uređaje za detekciju dima i za detekciju tih priključaka

- proširenje vodoopskrbne mreže Crni Lug, vjerujem da će ove godine ta dokumentacija biti izrađena i ishođena građevinska dozvola gdje dolazimo do manjka sredstava za samu realizaciju projekta

- imamo još puno paušalista, korisnika koji plaćaju paušalnu cijenu vode po vodomjeru, taj dio počeo se u prošloj godini rješavati te će se završiti i dovesti u red ove godine kako bi se mogla vršiti kontrola svakog mjernog mjesta jer se odražava na kontrolu gubitaka

- O Švicarskom fondu zavisi darovnica, prva je u potpunosti završila što se tiče Grada Delnica, a što se tiče druge darovnice, od Grada Delnica je samo povećanje energetske bilance u crpnoj stanici Iševnica, crpna stanica je pri kraju, projektna dokumentacija je pri kraju, ideja je ugradnja turbine sa generatorom za proizvodnju električne energije, s ugradnjom turbina mogli bi se pokretati elektromotori koji pumpaju vodu iz Iševnice na Japlenški vrh u Delnicama i tada bi imali do 8 GBh godišnje električne energije koju bi mogli dati u mrežu da bi mogli proizvoditi električnu energiju

- ideja je da se proda električna energija HEP-u i s time se pokrije dio troškova poduzeća s obzirom da nam je električna energija najveći trošak u sustavu

- ostala nam je još zajednička situacija vezano za pročistač u Kuželju te je potrebno dogovoriti sastanak

- vezano uz produžetak ulice Augusta Šenoe i produljenje pristupne ulice POS-ovim zgradama, radi se o tome da je ulica je u zoni niskog tlaka i ne zadovoljavaju hidrant hidrantsku mrežu, cjevovod je rađen za potrebe vodoopskrbe

Kolegij je završio u 11:10 sati

Napisala

tajnica Gradonačelnice Gradonačelnica

Marija Crnić Grgurić Katarina Mihelčić, dipl.ing.agr.